Davidson Marama: Te Pire mō Te Reo Māori / Māori Language Bill — Recommittal In CommitteeCWH Third ReadingText is incorporated into the Bound VolumeDavidson Marama: Te Pire mō Te Reo Māori / Māori Language Bill — Recommittal In CommitteeCWH Third Reading[Sitting date: 14 April 2016. Volume:713;Page:10624. Text is incorporated into the Bound Volume.]MARAMA DAVIDSON (Green):Tēnā koe eTe Māngai huri noa ki a tātau i tēnei Whare tēnā koutou katoa. Āe ka tū au he mokopuna tēnei nō ngā iwi o Te Tai Tokerau ā nō reira nō Ngāpuhi nō Te Rarawa hoki; whakawhiti atu ki Te Tai Rāwhiti he uri tēnei nō Ngāti Porou. Tēnā koutou katoa. Ā ka pōti whakaae ana Te Rōpū Kākāriki i Te Pire Reo Māori nei. Nō reira ko te tuatahii rongo au i tō kōrero e Te Minita Hēkia Parata me te wero ahakoa te aha me tū mātau ki te kōrero i Te Reo i ngā wā katoa. I mua i tōku tū i noho ahau e whakaaro ana: “Mmm ka pīrangi au ki te tuku kōrero pai ā me tū au ki te kōrero i te reo pihikete—te reo Ingarihi. Ō pai tēnā āe.” I tuhi au i ngā tau kua pahure i tēnei kōrero e pā ana ki te haerenga o taku Reo:“English slides from my lips like silk and makes rough the sandpaper utterance that is currently my mother tongue.”Ēngari ahakoa tērā i rongo au i tō whakaaro rangatira mēnā ka noho mataku mātau ka noho wahangū mātau ngā ihu hūpē ki ngā take Reo Māori katoa ā ka noho mataku mātau ngā ihu hūpē ki ngā take reo Māori katoa. Nō reira auē ka tū au ki te kōrero mō tēnei kōrero katoa i roto i Te Reo Māori. Kaua e pōhēhē ko ngā kupu Māori tēnei pepa ko ngā kupu Ingarihi anake. Auē! I titiro au; āe he pai tēnei pepa he pai hei tautoko hou māku ki te tuku kōrero hōhonu āe!Ēngari i roto i te reo Ingarihi anake.Ā nō reira tērā pea ka karawhiua aku taringa e kaimahi ā muri i tēnei—kāo kāo! Nāku tēnei pepa i hanga hei pou tautoko ēngari kei hea ngā kupu Māori? Horekau? Horekau ngā kupu Māori ki tēnei pepa. He pepa e pā ana ki te pire āe ēngari i roto i te reo Ingarihi anake. Nō reira nōku te hōnore ka tū au ki te kite i a koutou ngā tohunga reo ngā kaiako reo ngā kaitautoko ngā kaimahi hoki o tēnei pire he mihi hōhonu ki a koutou katoa. Tēnā koutou.Ā ko te tīmatanga o taku kōrero ko te huarahi o tēnei pire. Ō tuatahi tērā pea me mihi ahau ki a koe e Te Tohunga e Te Taniwha hoki Tīmoti Kāretu tērā pea me whakakapi ō taringa ki ōku hapa—kāo kāo; a haere tonu ahakoa te aha. Mihi atu ki a Tā Pita Sharples mō tana mahi i te tīmatanga ahakoa ki a mātau ngā Kākāriki ahakoa ō mātau āwangawanga i tērā pire hukihuki hoi anō i aua raru kua puta mai tēnei pire pai ake. Nō reira mihi atu ki Te Minita Te Ururoa Flavell me Te Rōpū Tohutohu Reo Māori mō te mahi whakapaipai—kia ora kia ora!I ngā wā katoa i ngā kōrero mō te huarahi reo mō tātau o Aotearoa tika ana ka hoki aku mahara ki ngā piki me ngā heke o te huarahi o Te Reo. Nō reira ka huri au ki a rātau kua whakamanahia tō tātau Reo Haerenga mai rā anō ki tēnei wā. Nō reira mihi aroha mihi hōhonu ki a koutou—pērā ki tōku kuia nō Hokianga a Patricia Charlotte Grace Broughton kia ora!OK. Hā! Hei tā mātau o ngā Kākāriki e rua ngā rautaki—Te Maihi Māori me Te Maihi Karauna. Ki a mātau ko te mea nui ka pupuri tonu Te Karauna ki te mahi whakamana i Te Reo. Ki a mātau ko tērā te mea nui o ngā kaupapa e rua; e mahi ngātahi ana Te Maihi Karauna me Te Maihi Māori he pai tēnā. Pai ki a mātau hoki ka noho kaha tonu Te Taurā Whiri me Te Māngai Pāoho ki te tautoko ki te hiki i te mahi o Te Karauna mō Te Reo Māori; pai ki a mātau hoki. Ka tirotiro mātau i te mahi te haere o te mahi a Te Mātāwai. Pēhea te mahi whiriwhiri i ngā tāngata mō te poari? Pēhea te mahi tuku pūtea mō te mahi whakakaha i Te Reo? Ka noho mātau o ngā Kākāriki ka āta tirotiro e pēhea ana tēnā ngā hua ka aha rānei? Anō hoki ō kāo. Kua kōrero kē mō tēnā.I tautoko mātau o ngā Kākāriki i ngā pepa tautoko ngā pepa whakatika e toru pea: ko te pepa whakapāha tuku whakapāha te pepa tono māTe Karauna ki te tuku whakapāha. Nō reira he mihi atu ki tōku tuakana a Nanaia Mahuta. Āe he whakaae tonu kei roto i te pire āe he tika tēnā ēngari i tautoko mātau ngā Kākāriki ki te tuku whakapāha kē. I tautoko hoki mātau i te pepa whakatikatika mō ngā rangatahi me ngā wāhine mō te poari o Te Mātāwai. Ka tautoko mātau i tēnā. Anō hoki ka tautoko mātau ngā Kākāriki i tāku pepa whakatikatika ki te hanga arotake motuhake. Āe kai te mōhio ahau he arotake tonu kei roto i tēnei pire ēngari he arotake iTe Karauna kē. Ki ahau ki a mātau i kaha rawa atu te arotake mana motuhake i tēnei arotake Karauna. Auē! Āe āe!Kai te mōhio mātau ko tēnei te tīmatanga noa iho. Āe kua tuku kōrero pērā ki te whakaaro ko tēnei te tīmatanga noa iho. Kāore tēnei te mutunga o Te Reo. Kāore tēnei te katoa o te haerenga mō te mahi whakakaha i Te Reo—ānō reira hoki mai ki ahau. I nāianei ka taea e aku tamariki katoa—tokoono āe āe āe!Ki ō karu āe e tamariki tonu ana ahau āe! Ngā tamariki tokoono ka taea e rātau te mātakitaki te rongo i tō rātau māmā te tū ki roto i tēnei Whare e kōrero ana i tō rātau Reo Tūpuna ahakoa taku wiriwiri ahakoa ngā hapa katoa.Ā nō reira he pai ki ahau tēnei mahi aTe Minita. He pai ki ahau tēnei wāhanga ka tū mātau katoa i tēnei Whare Pāremata ki te kōrero i roto i Te Reo ki te tautoko i tēnei pire. He rā whakahirahira tēnei nō reira. Tēnā tātau katoa.[Thank you Mr Deputy Speaker and acknowledgments to you all throughout this House. Yes I am this grandchild who belongs to the tribes of the North and therefore of Ngāpuhi and Te Rarawa too; and across to the East Coast this one is a descendant of Ngāti Porou. I therefore rise and acknowledge you all! The Green Party votes in favour of this Māori Language Bill. In the first instance I heard your statement Minister Hēkia Parata and the challenge in that regardless of the situation we must express ourselves in the Māori language at all times. Before I got up I was wondering: “Mmm I want to say something nice so it might be better if I say it in biscuit talk—in English. Of course yes I must do that.” Years ago I wrote in an essay about how my Māori was progressing: “English slides from my lips like silk and makes rough the sandpaper utterance that is currently my mother tongue.”That aside I heard your profound message in that if we choose to live in fear we the novices in all matters pertaining to the Māori language will remain silent forever. So I stand with some trepidation to deliver my entire contribution in Māori. No worries this paper is about Māori words but it has English words only! Heck! I have had a look—yes this paper is fine it will be a good one to help me deliver something of deep significance—great—but it is all in English. In that case my ears might get slapped afterwards by the office staff—no no not true! I put these notes together to help me but where are the Māori words? Nothing? The Māori bits are not on this paper. It was a paper relating to this bill yes but it was solely in English. Therefore it is my honour indeed to stand here and to see you experts tutorsand supporters of the Māori language and the officials as well of this bill. My profound acknowledgments to you. I salute you.My address will commence on the bill’s procedure. Oh but perhapsin the first instance I need to take cognisance of your presence the expert of all experts the deity of all deities Tīmoti Kāretu and seek that you might cover your ears please to any grammatical blunders I make during my delivery in Māori—no no only joking; regardless of what happens I forge on. I acknowledge Sir Pita Sharples’ contribution in the beginning despite the concerns of the Green Party with that first draft but out of those issues has emerged this very much improved bill. So I commend the Ministerfor Māori DevelopmentTe Ururoa Flavelland the Māori Language Advisory Group for the improvements—thank you and well done!In all the times and discussions about the procedure of the Māori language for we of New Zealand it is fitting that thoughts go back to the ups and downs of the Māori language procedure. Therefore I turn to those who enacted our Reo Haerenga from way back to the present time. So an affectionate and deep-hearted love to you collectively—like my revered elder nanny from Hokianga Patricia Charlotte Grace Broughton thank you!Now then we of the Green Party note that there are two strategies—theMaihiMāori one and the Crown one. The vital thing to us about the Crown strategy is that it maintains the power to enact the Māori language. Of the two strategies that is the most important one to us; the Crown and Māori stategies work to collaborate and that is good. We are also pleased that the Māori Language Commission and the Māori Broadcasting Funding Agency will continue to work hard to support and lift the performance of the Crown where the Māori language is concerned; we like that as well. We will continue to monitor the performance and operations of Te Mātāwai. How does the selection process for the board work? How does funding to assist activities that revitalise Māori language recovery work? We of the Green Party will sit down to critically discern how those outcomes are doing what is happening to them or determine whether they be reviewed or not.That has been accounted for.We of the Green Party have endorsed the three Supplementary Order Papers: the apology one the submitting the apology one and the one seeking the Crown apology. In that regard I acknowledge our elder colleague Nanaia Mahuta. Yes it is confirmed that there is an apology. That is correct but we in the Green Party wanted to submit a separate apology of our own. We also supported an amendment that sought seats on Te Mātāwai board for youth and women. We support that. The Green Party also supported my own Supplementary Order Paper167to create a special review framework. Yes I am aware there is a provision for a review in this but it reviews the Crown instead. Ithink we consider that the review of the Crown should be a more robust and an independent one than the one proposed here. Heck yes even more so!But we do concede that this is merely a beginning. Yes we have submitted a statement like that with the suggestion that this is only a starting point. This is not the end as far as the Māori language is concerned. This is not all of the trips to seek an apology for the Māori language—and so I come back to me personally. It is possible now for all my children all six of them—yes yes yes! Yes to your eye I am still one quite so! It is possible for the six of them to watch and hear their mum as she stands in this House speaking in their ancestral language despite my nervousness plus all my grammatical errors. And what the Minister has done appeals to me. All of us standing up here in this House speaking Māori resonates with me. I enjoy this part where we speak Māori to support this bill. This is a significant day so I therefore acknowledge us all. Thank you.]